Üks vastaja näiteks ütles mulle, et tol ajal üleskasvanuna meie oskamegi õmmelda ja moosi keeta. Nooremad enam ei oska, sest selleks pole enam olnud vajadust. Nõukogude lapsepõlve kogemust nähakse kapitalina. Võrdluseks, praegu 80-aastased inimesed on kõik pöörded läbi teinud ning ka nemad näevad neid kogemusi kapitalina: «Ma tean, et jälle võib pööre tulla, ja ma oskan sellega hakkama saada.»